To sogne i det allermest centrale Aalborg er nedlukket. I nabosognene er smitten blandt unge også særligt høj. Nu lyder det fra Epidemikommissionen, at den berømte festgade bør lukkes. Det erfarer TV2's politiske redaktion. Opfordringen fra kommissionen kommer efter en henvendelse fra Thomas Kastrup-Larsen (S), borgmester i Aalborg Kommune. Og opfordringen bakkes op af to uafhængige eksperter. Jens lundgren, overlæge fra Rigshospitalet og professor fra biostatistisk afdeling på KU, Theis Lange. Der opfordres til, at serveringssteder i selve Jomfru Ane Gade, Jomfru Anes Gård og Ny Mølle Stræde skal lukke fra 3. juni og frem til 16. juni. Lokale vil have Gaden lukket Styrelsen for Patientsikkerhed har bekræftet, at aktiviteten i Jomfru Ane Gade særligt blandt de 20 til 29 årige er medvirkende til, at vi ser høje incidenser i de fire sogne Budolfi, Vor Frelser, Vor Frue og Skt. Markus. Mandag har både skoleledere og rektorer på nedlukkede skoler og gymnasier også sat spørgsmålstegn ved, at de skulle lukke ned, mens gaden kunne forblive åben. Også Aalborg Kommunes borgmester, Thomas Kastrup-Larsen (S), er uforstående. - Jeg synes ikke, at det giver meget mening, at man ikke kan gå i Aalborg Teater eller på Aalborg Historiske Museum, men stadig kan gå ned og få en meget festlig aften i Jomfru Ane Gade. Vi har brug for et større råderum lokalt eller i samarbejde med staten, så vi får sat ind de steder, hvor det giver bedst mening at lukke ned, lød det fra borgmesteren søndag aften på TV2 Nord. Se mere i indslaget herunder:

Referat:
To uafhængige eksperter bakker opfordringen fra Epidemikommissionen op. Gaden bør lukkes fra 3. juni til 16. juni.